KAAVOITUS

KAAVOITUKSELLINEN NYKYTILANNE

Asemakaavat

Lestijärven kunnan alueella on vahvistettuja asemakaavoja n. 199,3 ha. Hyväksyttyjä asemakaavoja ovat Kirkonkylän asemakaava (2001) ja siihen tehty Palolan kaavamuutos (2004), Parannan asemakaava1991, Kangasvierenalueen asemakaava (1995) ja sen muutos (1999),Sammalisniemen asemakaava (2010), Pappilanpuron asemakaava (2010) ja Kanervikon aemakaava (2019).

Pappilanpuron asemakaavan (pinta-ala 31,3 ha) tavoitteena on osoittaa alueelle palveluita, asumista, kalasatama sekä virkistys- ja vapaa- ajantoimintoja palvelevia alueita. Sammalisniemen asemakaavan (pinta-ala 13 ha). Kunnanvaltuusto hyväksyi 19.06.2019 Kanervikon asemakaavan (pinta-ala 5,2 ha) tavoitteena osoittaa alueelle asumista.

Ranta-asemakaavat

Lestijärven rannoista on kaavoitettu joko asema- tai ranta-asemakaavalla n. 90 % (75 km), 1640 ha. Ranta-asemakaavoitetulla osalla Lestijärveä on 460 kpl lomarakennuspaikkaa. Loma-asuntokanta on maksimissaan n.600 kpl ja rakentamistiheys 4-8 kpl/ranta-kilometri riippuen mitoitustekijöistä. Valkeisen järven ranta-asemakaavan pituus on 5,6 km ja Tervasenjärven 2,9 km.

Lähes koko järven kattavaan Lestijärven ranta-asemakaavaan (1997) on tehty 26 muutosta ja laajennusta vuosien 1998-2018 aikana. Lestijärven ranta-asemakaavan muutoksella vuonna 2010 hyväksyttiin saunan rakennusoikeuksien nosto 20 k-m2:stä 30 k-m2:iin ja kokonaisrakennusoikeuksien nosto 120 k-m2:stä 140 k-m2:iin.

Lisäksi voimassa on Änäkkälän rannan asemakaava (1995), Kuivaniemen tilan ranta-asemakaava 1982, Niittyniemen tilan ranta-asemakaava (1988), Pölläsenniemen ranta-asemakaava (1990) ja sen laajennus (2004), Tervalahden rantakaava (1988) sekä sen muutokset/laajennokset (1998 ja 2005), Sepänsaaren ranta-asemakaava (1994), Rinnerannan ja Aittosaaren ranta-asemakaava (1997), Itäniemen ranta-asemakaava (1989), Rantamäen tilan ranta-asemakaava (1987), Päivärannan ranta-asemakaava (1983), Mansikkasaaren ranta-asemakaava (2000), Aittosaari (1997), Vehkala (2017) ranta-asemakaavamuutos, Jokelan (2017) ranta-asemakaavamuutoksen, Muikkuranta (2018), Haljala (2018), Riihiniemi (2018).

Kunnanvaltuusto hyväksyi 29.04.2019 Päivärannan ranta-asemakaavamuutokseen ja Päiväranta 2 ranta-asemakaavan. Kaavat eivät ole vielä lainvoimaisia valituksesta johtuen.

Myös muiden järvien rannoille on kaavoitettu ranta-asemakaavoja: Tervasen ranta-asemakaava on hyväksytty vuonna 1997 ja Valkeisen ranta-asemakaava 1997, johon on hyväksytty muutokset ja laajennukset vuosina 2009 ja 2016.

Muualla kunnan alueella on hajanaista loma-asutusrakentamista, jonka järjestely voidaan toteuttaa rantaosayleiskaavan tai yleiskaavan määräysten perusteella. Pienehköjä kaavalaajennuksia ja -muutoksia tehdään vuosittain.

Yleiskaavat

Ympäristökeskus vahvisti v. 2000 koko kunnan kattavan osayleiskaavan. Tavoitteena on luonnon tarjoamien mahdollisuuksien hyödyntäminen elinkeinoelämässä sekä kehittää alueen luonnonsuojelua yhtenäisenä kokonaisuutena. Yli-Lestin, Syrin, Tuikan, Tikan ja Änäkkälän alueet ovat osayleiskaavassa merkitty kylämäisen asutuksen alueeksi. Tällä voidaan pitkälle korvata erillisten kylien osayleiskaavojen tarve.

Lestijärven kunnanvaltuusto hyväksyi 28.5.2015 Hittisennevan ja Iso Kortenevan tuulivoimapuistojen osayleiskaavat sekä 30.6.2015 Kosolankankaan tuulivoimapuiston osayleiskaavan. Kaavojen tavoitteena on mahdollistaa tuulivoimaloiden rakentaminen Lestijärven kuntakeskuksen eteläpuolelle Itäniemen -Valkeisen väliselle alueelle ja Mattila-Änäkkälä-Konttikoski -alueelle. Näiden tuulivoiman rakentamisen mahdollistavien kaava-alueiden hyväksymisestä valitettiin hallinto-oikeuteen, joka hylkäsi valitukset. Hallinto-oikeuden päätöksestä valitettiin 10.1.2017 vielä Korkeimpaan hallinto-oikeuteen, joka päätti 19.1.2018 hylätä tuulivoimakaavojen valitukset. Hyväksytyt osayleiskaavat mahdollistavat 95 tuulivoimalan rakentamiseen.

Toisena yhtenäisenä tuulivoima-alueena on Toholampi-Lestijärvi tuulipuisto Oy, jonka osayleiskaavan kaavoitussopimus hyväksyttiin 26.3.2013. Toholampi-Lestijärven tuulipuisto sijoittuu Toholammin ja Lestijärven kuntien alueelle. Lestijärven kunnan puoleinen osayleiskaava-alue (n. 9 km2) sijaitsee Lestijärven kuntakeskuksen pohjoispuolella ulottuen pohjoisimmilta osiltaan Toholammin kunnan rajaan. Lestijärven kunnan puoleiselle suunnittelualueelle on tavoitteena toteuttaa 9 tuulivoimalaa ja kokonaissuunnittelualueelle (Toholampi ja Lestijärvi) yhteensä 49 voimalaa. Toholampi-Lestijärvi tuulipuiston ehdotusvaiheen kuuleminen on toteutettu 30.1.-28.2.2017. Kunnanvaltuusto hyväksyi Toholampi-Lestijärven tuulipuiston osayleiskaavan 6.7.2017.

TULEVIA KAAVOITUKSIA

Ranta-asemakaava muutoksia on valmisteilla ja vireillä Lestijärven ranta-asemakaavan tiloilla Vähä-Paranta 16:39, Rantarinne 24:58, Rantamäki 24:35, Hietalahti 66:15 ja Valkeisen ranta-asemakaavan korttelissa 5.